Kaj združuje tehnologijo, umetnost in znanost?
Radovednost in zanimanje,
ker nas vodita v raziskovanje,
ker smo obkroženi s stvarmi, ki jih ne moremo videti.
Film rad ustvarjam tako, da nas popelje na potovanje
skozi portale časa in vesolja,
da naredi nevidno vidno,
ker to vodi v širitev naših obzorij,
spremeni naše dojemanje,
odpre naš um
in se dotakne naših src.
Tukaj je nekaj prizorov iz mojega 3D IMAX filma,
"Skrivnosti nevidenega sveta."
(glasba)
Obstaja gibanje, ki je prepočasno za naše oči
in s pomočjo časovnega zamika
lahko najdemo in širimo perspektivo svojega življenja.
Vidimo lahko kako se organizmi pojavijo ter rastejo,
kako plezalka preživi z vzpenjanjem iz gozdnih tal,
da bi prišla do sonca.
In v svetovnem merilu
lahko s časovnim zamikom vidimo naš planet v gibanju.
Vidimo lahko, ne samo mogočnost narave,
ampak tudi nemirno gibanje človeštva.
Vsaka izmed črt ponazarja potniško letalo
in če spremenimo podatke zračnega prometa v časovno grafiko,
lahko vidimo nekaj, kar je vedno nad nami,
a je nevidno:
prostrano mrežo zračnega prometa nad ZDA.
Enako lahko naredimo z ladjami na morju.
Podatke lahko spremenimo v časovni pregled
svetovne ekonomije v gibanju.
In desetletja podatkov nam pokažejo pregled celotnega planeta
kot enoten organizem,
ki ga vzdržujejo krožni tokovi v oceanih
in oblaki, ki se vrtinčijo skozi atmosfero,
utripajo s strelo,
okronani s severnim sijem.
To je morda vrhunec slik s časovnim zamikom:
oživljena anatomija Zemlje.
V drugem ekstremu
so stvari, ki se premikajo prehitro za naše oči,
ampak imamo tehnologijo, ki ima vpogled tudi v ta svet.
S kamerami visoke hitrosti,
lahko naredimo obratno od časovnega zamika.
Ustvarimo lahko slike,
ki so več-tisočkrat hitrejše od vida.
Vidimo kako delujejo genialne naprave narave
in jih morda celo posnemamo.
Ko kačji pastir prileti mimo,
morda ne boste opazili,
da je to najboljši letalec v naravi.
Lahko lebdi, leti vzvratno,
celo na glavo.
S sledenjem označb na njegovih krilih,
lahko vizualiziramo pretok zraka, ki ga ustvarijo.
Nihče ni poznal njegove skrivnosti,
vendar visoko-hitrostne kamere pokažejo, da kačji pastir
lahko premika vsa štiri krila v različne smeri
ob istem času.
Kar se naučimo nas vodi v nove vrste robotskih letalcev,
ki razširijo naše poznavanje
pomembnih ter oddaljenih krajev.
Smo velikani,
ki se ne zavedajo stvari, ki so premajhne za naš vid.
Elektronski mikroskop strelja elektrone, ki ustvarijo slike
z vse do milijonsko povečavo.
To je jajčece metulja.
Na vašem telesu živijo nevidena bitja,
vključno s prišicami, ki preživijo celo življenje
v vaših trepalnicah
in ponoči lezejo po vaši koži.
Lahko uganete kaj je to?
Koža morskega psa.
Usta gosenice.
Oko mušice.
Jajčna lupina.
Bolha.
Polžev jezik.
Mislimo, da poznamo večino živalskega kraljestva,
vendar morda obstajajo še miljoni drobcenih vrst,
ki čakajo na odkritje.
Tudi pajek ima odlične skrivnosti,
ker je njegova svilena nit relativno močnejša od jekla,
ampak popolnoma elastična.
To potovanje nas bo pripeljalo vse do nano sveta.
Svila je stokrat tanjša od človeškega lasu.
Na njej je bakterija
in blizu bakterije je, desetkrat manjši
virus.
Znotraj njega, desetkrat manjše
tri niti DNK.
In približajoč se meji naših najmočnejših mikroskopov,
posamični atomi ogljika.
S konico močnega mikrosopa
jih lahko premikamo
in začnemo ustvarjati neverjetne nano naprave.
Nekatere bi nekoč lahko nadzorovale naše telo za vsemi vrstami bolezni,
ter hkrati čistile naše zamašene arterije.
Drobcene kemijske naprave prihodnosti
lahko nekega dne morda popravljajo DNK.
Smo na pragu neverjetnega napredka,
rojenega v naši odločnosti, da odkrijemo skrivnosti življenja.
Pod neskončnim dežjem kozmičnega prahu
je zrak poln cvetnega prahu,
mikro diamantev in draguljev
iz drugih planetov ter eksplozij supernov.
Ljudje živijo svoja življenja obkroženi z nevidnim.
Ko vemo, koliko ne moremo videti,
se naše razumevanje življenja spremeni za vedno
in ko gledamo nevidene svetove,
spoznamo, da obstajamo v živem vesolju
in ta nova perspektiva ustvari zanimanje
in nas navduši, da postanemo raziskovalci
na svojem lastnem dvorišču.
Kdo ve, kaj nas še čaka
in kakšna nova čudesa bodo spremenila naša življenja.
Preprosto bomo morali videti.
(Aplavz)
Hvala.
(Aplavz)